 Mudanayaal waxaynu u baahanahay inaynu ka daba tagno korodhka cashuuraha ee xad-dhaafka ah ee lagu ansixiyey Miisaaniyaddii 2013-kii, si aynu dhinno saamaynta ay bulshada ku yeelatay arintaasi wax ka bedalna ugu samayno ayuu yidhi waxaanu intaa ku daray Waxa nasiib daro ah in dakhligii ama takaaliiftii la kordhiyey ee umadda la saaray aan loo adeegsan meeshii ku haboonayd, tusaale haddii aan soo qaado qasnada guud, waa hayad sharci daro ah marka hore, hayad Madax-banaan oo la ansixiyey maaha, wasaarad gaar u taagan maaha, mana yeelan karto Miisaaniyad gaar ah, haddana waxa qasnada guud ee qaranka ku qoran 27 Milyan oo doolar u dhiganta, waxaan u arkaa in lacagtaasi tahay tii ay ku shaqeyn lahaayeen wasaarado iyo hayado dalka faaiido u leh oo laga soo leexiyey, Matalan Wasaaradaha Beeraha, Kaluumaysiga iyo horumarinta reer Miyiga, waxaana u qoran wax ka yar saddex Saddex Bilyan oo Somaliland Shilin ah midkiiba, lacagihii ay xaqa u lahaayeen ee ay ku shaqeyn lahaayeen waata halkan la dhigtay, waxa kaaga sii daran lacagta xadigaa leeg Lacagta Qasnada Dawladda cid isticmaalaysaa ma cadda, waxayna u egtahay in lacagtan lagu qarsaday oo musuqmaasuq iyo madow badani ku jiro 